techiaith/cofnodycynulliad_en-cy huggingface dataset:
English: Thank you. On the issue of the bus passes, I know Transport for Wales are working really hard to ensure that people do have their bus passes with them in good time for the end of this year. There are particular issues - for example, people who have been waiting for their bus pass and then applied a second time, and, of course, that flags up the particular case then as potential fraud. So, that actually delays the printing of those bus passes. So, we would encourage people, if they haven't yet received their bus pass but they have applied, not to apply a second time, because that would potentially slow down their application. But I will ask the Minister for Economy and Transport to explore if there is a further and current update that he can provide on what is an issue of huge importance to all of us as Assembly Members and in terms of the constituents we represent. Never too early to talk about Euro 2020 - I know that the Minister for sport and the Minister for International Relations and the Welsh Language will be having, or are already having, important discussions with the Football Association of Wales and local authorities and other partners to ensure that as many people as possible get to enjoy watching those games and feel the atmosphere around them. So, again, I'm sure that there will be a statement coming forward in due course.
Welsh: Diolch. O ran y pasys bws, gwn fod Trafnidiaeth Cymru yn gweithio'n galed iawn i sicrhau bod pobl yn cael eu pasys bws mewn da bryd erbyn diwedd y flwyddyn. Mae yna faterion penodol - er enghraifft, pobl sydd wedi bod yn aros am eu pàs bws ac yna wedi ymgeisio am yr eildro, ac, wrth gwrs, mae hynny'n codi'r achos penodol hwnnw fel twyll posibl. Felly, mae hynny'n golygu oedi wrth argraffu'r tocynnau bws hynny. Felly, byddem ni'n annog pobl, os nad ydyn nhw wedi cael eu pàs bws eto, ond eu bod wedi gwneud cais, i beidio â gwneud cais am yr eildro, oherwydd gallai hynny arafu eu cais. Ond byddaf i'n gofyn i Weinidog yr Economi a Thrafnidiaeth ymchwilio a oes diweddariad pellach a chyfredol y gall ei ddarparu ar fater sy'n bwysig iawn i bob un ohonom ni fel Aelodau'r Cynulliad ac o ran yr etholwyr yr ydym ni'n eu cynrychioli. Nid yw byth yn rhy gynnar i sôn am Ewro 2020 - gwn y bydd y Gweinidog Chwaraeon a Gweinidog y Gymraeg a Chysylltiadau Rhyngwladol yn cael, neu eisoes yn cael, trafodaethau pwysig â Chymdeithas Bêl-droed Cymru ac awdurdodau lleol a phartneriaid eraill i sicrhau bod cymaint o bobl â phosibl yn cael mwynhau gwylio'r gemau hynny a theimlo'r awyrgylch o'u hamgylch. Felly, unwaith eto, rwy'n siŵr y bydd datganiad yn dod gerbron maes o law.
English: Just one request for a statement and one for a debate, both involving health. You will have heard, I'm sure, in the press and media last week the heartbreaking case of my constituent Thomas Griffith Jones, who has dementia but is facing being moved to Stafford because of his intensive care needs. The Government has said - the First Minister said in response to an oral question that had a written response recently - that the Government's aim is that there is an expectation that every Welsh speaker with dementia will receive care in his or her language of choice, for clinical reasons. That clearly contradicts the reality of the situation. We know how crucial it is that one receives care in one's first language when dementia is a problem. Welsh is Twm's first language - his only language, if truth be told. I have spoken to the local authority. They are willing to co-operate as part of the regional partnership, but it's the responsibility of the health board ultimately, and the Welsh Government is responsible for Betsi Cadwaladr health board. The health Minister has told me that he will contact the chair of the health board. We need urgent action to secure care for Twm and similar cases. We need a statement to tell us what the Government is going to do now as a matter of urgency to increase capacity, because this isn't a unique case.
Welsh: Un cais am ddatganiad, un am ddadl sydd gen i - y ddau ym maes iechyd. Mi glywoch chi, dwi'n siŵr, yn y wasg yr wythnos diwethaf am achos torcalonnus fy etholwr i, Thomas Griffith Jones, sydd â dementia ond sy'n wynebu cael ei symud i Stafford oherwydd ei anghenion gofal dwys. Mae'r Llywodraeth yn dweud - mi ddywedodd y Prif Weinidog mewn ateb i gwestiwn llafar ond atebwyd yn ysgrifenedig yn ddiweddar - mai nod y Llywodraeth ydy bod disgwyliad y bydd pob siaradwr Cymraeg â dementia'n cael gofal yn ei ddewis iaith, a bod hynny am resymau clinigol. Mae hynny'n amlwg yn mynd yn groes i realiti'r hyn sydd yn digwydd. Rydym ni'n gwybod mor allweddol ydy derbyn gofal mewn iaith gyntaf ar gyfer cleifion dementia. Cymraeg ydy iaith gyntaf Twm. Cymraeg ydy unig iaith Twm, mewn gwirionedd. Dwi wedi siarad efo'r awdurdod lleol. Maen nhw'n barod i gydweithio fel rhan o'r bartneriaeth ranbarthol, ond cyfrifoldeb y bwrdd iechyd ydy hyn, a Llywodraeth Cymru sydd yn gyfrifol am fwrdd iechyd Betsi Cadwaladr. Mae'r Gweinidog iechyd wedi dweud wrthyf i y bydd o'n cysylltu efo cadeirydd y bwrdd iechyd. Mae angen gweithredu ar frys i gael gofal i Twm ac mewn achosion tebyg iddo fo. Rydym ni angen datganiad i ddweud beth mae Llywodraeth Cymru'n mynd i wneud rŵan ar fyrder i gynyddu capasiti, achos nid achos unigol ydy hwn.
English: The second issue is on dental care. I'm in contact with many constituents who are struggling to find an NHS dentist. On Ynys Môn last week, I passed the latest concerns on to the health Minister. I'm also in contact with dentists, as it happens, who are keen to come to Ynys Môn to work and are being faced with barriers, including being told to go and work for some of the big multinational companies rather than through local surgeries, but I'm pursuing that elsewhere. One case in particular involves a diabetic constituent. As a side effect of being prescribed Metformin, her teeth have all become loose. Her GP referred her to Ysbyty Gwynedd's oral department back in March. She was told she needed a dentist's referral. Ultimately, she had to go private, having also been refused a referral through the NHS emergency dentist unit in Llanfairpwll. Now, the private remedial work is estimated to cost around £5,000. She feels penalised for the side effect of her diabetes and the lack of access to NHS dental provision and is really not in a position to afford the necessary work. I've been banging on about this, as have other Members, since I have been elected here. We're still not seeing signs of improvement in dental provision in the north of Wales. We need a debate, we need it in Government time, and we need it soon.
Welsh: Mae'r ail fater yn ymwneud â gofal deintyddol. Rwyf mewn cysylltiad â llawer o etholwyr sy'n ei chael hi'n anodd dod o hyd i ddeintydd GIG. Ar Ynys Môn yr wythnos diwethaf, trosglwyddwyd y pryderon diweddaraf ymlaen i'r Gweinidog iechyd. Rwyf hefyd mewn cysylltiad â deintyddion, fel mae'n digwydd, sy'n awyddus i ddod i Ynys Môn i weithio ac sy'n wynebu rhwystrau, gan gynnwys cael eu cyfarwyddo i fynd i weithio i rai o'r cwmnïau rhyngwladol mawr yn hytrach na thrwy feddygfeydd lleol, ond rwy'n mynd ar drywydd hynny mewn rhywle eraill. Mae un achos yn benodol yn ymwneud ag etholwr diabetig. Fel sgil-effaith o gael Metformin ar bresgripsiwn, mae ei dannedd i gyd wedi dod yn rhydd. Atgyfeiriodd ei meddyg teulu hi at adran y geg yn Ysbyty Gwynedd yn ôl ym mis Mawrth. Dywedwyd wrthi fod angen atgyfeiriad deintydd arni. Yn y pen draw, bu'n rhaid iddi fynd yn breifat, ar ôl cael ei gwrthod hefyd gan uned ddeintyddol frys y GIG yn Llanfairpwll. Nawr, amcangyfrifir bod y gwaith adferol preifat yn costio tua £5,000. Mae'n teimlo ei bod yn cael ei chosbi am sgil-effaith ei diabetes a'r diffyg cyfle i fanteisio ar ddarpariaeth ddeintyddol y GIG ac nid yw mewn gwirionedd mewn sefyllfa i allu fforddio'r gwaith angenrheidiol. Rwyf wedi bod yn rhygnu ymlaen am hyn, fel y bu'r Aelodau eraill, ers imi gael fy ethol yma. Rydym yn dal i fod heb weld unrhyw arwydd o welliant mewn darpariaeth ddeintyddol yng Ngogledd Cymru. Mae angen dadl arnom ni, mae ei hangen yn amser y Llywodraeth, ac mae ei hangen arnom yn fuan.
English: Well, I'm familiar with the first issue you raise, which is that of the case of your constituent, Twm, and I can understand how deeply unsettling and upsetting this is for Twm and for his family as well because of course it's the expectation that people should be treated as close to home as possible and that they should have access to that expert service that they require. Clearly, we understand the importance of receiving services through the medium of Welsh, especially if that's your first language, because people tend to lose their second languages first when they do have dementia. I'm pleased that you've raised the case with the health Minister and that he has undertaken to discuss it with the chair of the health board. I know that he will give you the response or the result of those discussions as soon as possible. I'll also make him aware of your request for a debate on dentistry provision in north Wales specifically, especially given the circumstances that you've just described.
Welsh: Wel, rwy'n gyfarwydd â'r mater cyntaf yr ydych chi'n ei godi, sef achos eich etholwr, Twm, a gallaf ddeall pa mor gythryblus a gofidus yw hyn i Twm ac i'w deulu hefyd oherwydd y disgwyl yw, wrth gwrs, y dylai pobl gael eu trin mor agos i'w cartref ag y bo modd ac y dylen nhw gael manteisio ar y gwasanaeth arbenigol hwnnw y mae arnynt ei angen. Yn amlwg, rydym yn deall pwysigrwydd cael gwasanaethau drwy gyfrwng y Gymraeg, yn enwedig os mai dyna yw eich iaith gyntaf, gan fod pobl yn tueddu i golli eu hail iaith yn gyntaf pan fod ganddyn nhw ddementia. Rwy'n falch eich bod wedi codi'r achos gyda'r Gweinidog Iechyd a'i fod wedi ymrwymo i'w drafod gyda Chadeirydd y bwrdd iechyd. Gwn y bydd yn rhoi ymateb neu ganlyniad y trafodaethau hynny i chi cyn gynted ag y bo modd. Byddaf hefyd yn ei hysbysu o'ch cais am ddadl ar ddarpariaeth deintyddiaeth yng Ngogledd Cymru yn benodol, yn enwedig o ystyried yr amgylchiadau yr ydych chi newydd eu disgrifio.
English: The next item is a statement by the Minister for Environment, Energy and Rural Affairs on the clean air plan. I call the Minister to make the statement. Lesley Griffiths.
Welsh: Yr eitem nesaf, felly, yw'r datganiad gan Weinidog yr Amgylchedd, Ynni a Materion Gwledig ar y cynllun aer glân. Rwy'n galw ar y Gweinidog i wneud ei datganiad. Lesley Griffiths.
English: Thank you. [ Laughter.]
Welsh: Diolch. [ Chwerthin.]
English: Okay. We have reached the time, but I've got two more speakers and I'm sure that they will only ask questions. Huw Irranca-Davies.
Welsh: Iawn. Mae'r amser wedi dod i ben, ond mae gen i ddau siaradwr arall ac rwy'n siŵr mai dim ond gofyn cwestiynau y byddan nhw. Huw Irranca-Davies.
English: Yes. And finally.
Welsh: Ie. Ac yn olaf.
English: And finally - . Finally - gosh, I always get to this point when I know others have spoken for - . Sorry. My final point, then, would be: have you had time to look at Sustrans's 20-minute neighbourhood planning principle proposals, which is the idea that no community in Wales should be developed where you are more than 20 minutes away by bike or cycle from all essential services? Because, in that regard, we can stop them driving everywhere and we can get to it without diminishing the air quality. Thank you, Deputy Presiding Officer. Follow the evidence: let's do it.
Welsh: Ac yn olaf - . Yn olaf - bobl bach, fel hyn y bydd hi arnaf i bob amser pan wyf i'n gwybod bod eraill wedi siarad am - . Mae'n flin gennyf. Fy mhwynt olaf i, felly, yw: a ydych chi wedi cael amser i ystyried y cynigion ynglŷn ag egwyddor cynllunio cymdogaeth 20 munud Sustrans, sef y syniad na ddylid datblygu unrhyw gymuned yng Nghymru lle mae mwy nag 20 munud o waith teithio ar feic i gyrraedd pob math o wasanaeth hanfodol? Oherwydd, yn hynny o beth, gallwn eu hatal rhag gyrru i bobman a gallwn fwrw ymlaen heb amharu ar ansawdd yr aer. Diolch yn fawr, Dirprwy Lywydd. Dilynwch y dystiolaeth: awn amdani.
English: I just want to emphasise my disappointment that we aren't going for a clean air Act in this Assembly, because it is in the manifestos of all three main parties for this general election, so there is huge consensus around this and, therefore, I wonder why it isn't possible to move forward on something that we can all agree on. It's also in the Liberal Democrats' manifesto as well. Not repeating what other people have already said, picking up on Jayne Bryant's point about the lack of hedges around schools to protect them from air pollution, can we therefore ensure that all local authorities are stopping the indiscriminate spraying of pesticides around school perimeters, because that makes it impossible to produce these hedges if they're then being killed off? The other thing, picking up on an idea in the Green Party's manifesto, is the importance of ensuring that new housing developments aren't built in areas where there is no ready access to public transport. My question, apart from the one back to the local authorities, is: once we've re-regulated bus services and we now have Transport for Wales commissioning train and bus services, is it the aspiration of the Government to make travelling by public transport cheaper than travelling by car?
Welsh: Rwyf dim ond eisiau pwysleisio mor siomedig yr wyf i na fyddwn ni'n cyflwyno Deddf aer glân yn y Cynulliad hwn, gan fod hynny ym maniffestos y tair prif blaid ar gyfer yr etholiad cyffredinol hwn, felly mae consensws enfawr ynghylch hyn ac, felly, tybed pam nad yw'n bosib gwneud cynnydd ar rywbeth y gallwn ni i gyd gytuno arno. Mae hefyd ym maniffesto'r Democratiaid Rhyddfrydol. Heb ailadrodd yr hyn a ddywedodd pobl eraill eisoes, gan ddilyn pwynt Jayne Bryant ynghylch y diffyg gwrychoedd o amgylch ysgolion i'w diogelu rhag llygredd aer, a gawn ni sicrhau felly bod pob awdurdod lleol yn rhwystro chwistrellu plaladdwyr o gwmpas ffiniau ysgol heb unrhyw gynllun penodol, oherwydd mae hynny'n ei gwneud hi'n amhosib cynhyrchu'r gwrychoedd hyn os cânt eu lladd wedyn? Y peth arall, gan godi syniad o faniffesto'r Blaid Werdd, yw pwysigrwydd sicrhau na chaiff datblygiadau tai newydd eu hadeiladu mewn ardaloedd lle nad oes trafnidiaeth gyhoeddus ar gael yn rhwydd. Fy nghwestiwn, ar wahân i'r un i'r awdurdodau lleol, yw: ar ôl inni ail-reoleiddio gwasanaethau bysiau a bellach mae gennym ni Trafnidiaeth Cymru yn comisiynu gwasanaethau trên a bws, a yw'n ddyhead gan y Llywodraeth i wneud teithio ar drafnidiaeth gyhoeddus yn rhatach na theithio mewn car?
English: Item 4 on the agenda is a statement by the Minister for Housing and Local Government - child poverty progress report 2019. I call on the Minister for Housing and Local Government, Julie James.
Welsh: Eitem 4 ar yr agenda yw datganiad gan y Gweinidog Tai a Llywodraeth Leol - adroddiad cynnydd tlodi plant 2019. Galwaf ar y Gweinidog Tai a Llywodraeth Leol, Julie James.
English: The fact that child poverty in Wales has risen should, as the Minister says, concern each and every one of us. But I wonder if she could tell me why she states that the employment rate in Wales is now higher than the UK as a whole, when the latest figures published by the Senedd Research Service show that the employment rate in Wales is lower than in Scotland, England and the UK as a whole, and doesn't mention that those same figures show that economic inactivity was up 24,000 to 441,000, or failed to mention that Wales, after two decades of Labour Government, has the lowest wages across the GB nations.
Welsh: Dylai'r ffaith fod tlodi plant yng Nghymru wedi cynyddu beri pryder i bob un ohonom ni, fel y dywed y Gweinidog. Ond tybed a all hi ddweud wrthyf pam ei bod hi'n dweud fod y gyfradd gyflogaeth yng Nghymru bellach yn uwch na'r DU gyfan, pan fo'r ffigurau diweddaraf a gyhoeddwyd gan Wasanaeth Ymchwil y Senedd yn dangos bod y gyfradd gyflogaeth yng Nghymru yn is nag yn yr Alban, Lloegr a'r DU gyfan, ac nid yw hi'n sôn bod yr un ffigurau'n dangos bod anweithgarwch economaidd wedi cynyddu 24,000 i 441,000, neu pam na soniodd bod gan Gymru, ar ôl dau ddegawd o Lywodraeth Lafur, y cyflogau isaf o blith gwledydd Prydain Fawr.
English: Mark Isherwood asked me how I respond to a whole series of statistics that he read out. I respond in this way: the people who should be apologising for these appalling figures are the Conservative Government, who have implemented the most heartless, pitiless, merciless regime of universal credit that the world has ever known - [ Interruption. ] Let me quote you some statistics. [ Interruption. ] Let me quote you some statistics. The current level of benefit is 12.5 per cent of an average wage. In 1948, when the welfare state was created by the Labour Party, it was 20 per cent. In the Elizabethan era, in 1599, under the poor laws, it was 16.5. So, congratulations, you have lowered - lowered - the standard of living for poor people in this country from where it was in the Elizabethan era. You are the people who should be apologising, not this Government. This Government has done an enormous amount to mitigate the effects of a cruel and heartless Tory Government that has imposed a bedroom tax - a bedroom tax. How long after your child has died do you have to start paying more money on the room that they have vacated? How long? Do you know? No, I doubt it. How long before you accept that a woman with three children - three children - has to prove that she was raped to get support for that third child? How dare you tell me to apologise for anything. You should be ashamed.
Welsh: Gofynnodd Mark Isherwood imi sut yr wyf yn ymateb i gyfres gyfan o ystadegau a ddarllenwyd ganddo. Ymatebaf fel hyn: y bobl a ddylai ymddiheuro am y ffigurau gwarthus hyn yw'r Llywodraeth Geidwadol, sydd wedi gweithredu'r gyfundrefn fwyaf didrugaredd, didostur, a chreulon o gredyd cynhwysol a welodd y byd erioed - [ Torri ar draws. ] Gadewch imi ddyfynnu rhai ystadegau ichi. [ Torri ar draws. ] Gadewch imi ddyfynnu rhai ystadegau ichi. Ar hyn o bryd mae budd-daliadau yn 12.5 y cant o gyflog cyfartalog. Ym 1948, pan grëwyd y wladwriaeth les gan y Blaid Lafur, roedd yn 20 y cant. Yn yr oes Elisabethaidd, ym 1599, dan ddeddfau'r tlodion, roedd yn 16.5. Felly, llongyfarchiadau, rydych chi wedi gostwng - wedi gostwng - y safon byw i bobl dlawd yn y wlad hon o'r fan lle yr oedd yn yr oes Elisabethaidd. Chi yw'r bobl a ddylai fod yn ymddiheuro, nid y Llywodraeth hon. Mae'r Llywodraeth hon wedi gwneud llawer iawn i liniaru effeithiau Llywodraeth Dorïaidd greulon a didostur sydd wedi gosod treth ystafell wely - treth ystafell wely. Ar ôl faint o amser ar ôl i'ch plentyn farw y mae'n rhaid i chi ddechrau talu mwy o dreth ar yr ystafell y mae wedi'i gadael? Faint o amser? Ydych chi'n gwybod? Na, rwy'n amau hynny. Faint o amser fydd hi'n cymryd cyn ichi dderbyn bod menyw sydd â thri phlentyn - tri phlentyn - yn gorfod profi ei bod wedi'i threisio i gael cymorth i'r trydydd plentyn hwnnw? Rhag eich cywilydd yn dweud wrthyf i ymddiheuro am unrhyw beth. Dylai fod cywilydd gennych.
English: Item 5 on the agenda this afternoon is the Non-Domestic Rating (Multiplier) (Wales) Order 2019 and I call on the Minister for Finance and Trefnydd to move the motion. Rebecca Evans.
Welsh: Eitem 5 ar yr agenda y prynhawn yma yw Gorchymyn Ardrethu Annomestig (Lluosydd) (Cymru) 2019 ac rwy'n galw ar y Gweinidog Cyllid a'r Trefnydd i gynnig y cynnig. Rebecca Evans.
English: Thank you, Deputy Llywydd. I have a very short statement to make, because we considered this Order at our meeting on 2 December 2019 and we laid our report before the Assembly on 3 December 2019. Our report raised one merits point under Standing Order 21.3, which noted the decision made by the Welsh Government to use the lower consumer price index figure as part of the calculation of non-domestic rating bills rather than the default, and higher, retail price index figure. This mirrors the Welsh Government's approach in the equivalent Order from 2018. Our report also notes that this Order was made under the made affirmative procedure. This means the Order, although having already been made, will not have effect unless it is approved by the Assembly and that approval must happen before the Assembly approves the local government finance report, which will take place in the new year. Diolch, Deputy Llywydd.
Welsh: Diolch, Dirprwy Lywydd. Mae gennyf ddatganiad byr iawn i'w wneud, oherwydd fe wnaethom ni ystyried y Gorchymyn hwn yn ein cyfarfod ar 2 Rhagfyr 2019 a chyflwyno ein hadroddiad gerbron y Cynulliad ar 3 Rhagfyr 2019. Cododd ein hadroddiad ni un pwynt rhinweddau o dan Reol Sefydlog 21.3, a oedd yn nodi'r penderfyniad a wnaeth Llywodraeth Cymru i ddefnyddio'r ffigur is o ran y mynegai prisiau defnyddwyr yn rhan o'r broses o gyfrifo biliau ardrethu annomestig yn hytrach na ffigur uwch y mynegai prisiau manwerthu, sef yr un a ddefnyddir fel arfer. Mae hyn yn adlewyrchu ymagwedd Llywodraeth Cymru yn y drefn gyfatebol o 2018. Mae ein hadroddiad hefyd yn nodi bod y Gorchymyn hwn wedi'i wneud o dan y weithdrefn gadarnhaol. Mae hyn yn golygu na fydd y Gorchymyn, er ei fod eisoes wedi'i wneud, yn effeithiol oni bai y caiff ei gymeradwyo gan y Cynulliad ac mae'n rhaid i'r gymeradwyaeth honno ddigwydd cyn i'r Cynulliad gymeradwyo'r adroddiad cyllid llywodraeth leol, a fydd yn digwydd yn y flwyddyn newydd. Diolch, Dirprwy Lywydd.
English: While we welcome the Welsh Government's decision to use the consumer price index rather than the retail price index, this will still see business rates rise for struggling businesses across Wales. Using CPI still results in a 1.7 per cent increase for business rates across Wales, and, at a time when businesses are struggling and our high street is in serious decline, the worst thing we can do is to raise business rates once more, even by any small amount. The Local Government Finance Act 2012 allows for a figure less than the retail prices index, so why then use CPI when we could have set a rate that would have frozen business rates, which would have stimulated the economy? We welcome the fact that the increase is not as high as it could have been. However, our struggling high street and business owners across the nation still cannot afford this hike in business rates. Diolch yn fawr.
Welsh: Er ein bod yn croesawu penderfyniad Llywodraeth Cymru i ddefnyddio'r mynegai pris defnyddwyr yn hytrach na'r mynegai prisiau manwerthu, bydd hyn yn dal yn arwain at gynnydd mewn ardrethi busnes i fusnesau sy'n ei chael hi'n anodd ledled Cymru. Mae defnyddio'r mynegai pris defnyddwyr yn dal i arwain at gynnydd o 1.7 y cant ar gyfer ardrethi busnes ledled Cymru, ac, ar adeg pan fo busnesau'n ei chael hi'n anodd a'n stryd fawr yn dirywio'n ddifrifol, y peth gwaethaf y gallwn ei wneud yw codi ardrethi busnes unwaith eto, hyd yn oed ychydig bach. Mae Deddf Cyllid Llywodraeth Leol 2012 yn caniatáu ar gyfer ffigur sy'n llai na'r mynegai prisiau manwerthu, felly pam wedyn defnyddio'r mynegai pris defnyddwyr pan allem ni fod wedi pennu cyfradd a fyddai wedi rhewi ardrethi busnes, a fyddai wedi ysgogi'r economi? Croesawn y ffaith nad yw'r cynnydd mor uchel ag y gallasai fod. Fodd bynnag, mae ein stryd fawr a'n perchnogion busnes sy'n ei chael hi'n anodd ledled y wlad yn dal yn methu â fforddio'r cynnydd hwn mewn ardrethi busnes. Diolch yn fawr.